דין חיוב קביעת מזוזה בבית כנסת - בית הוראה הלכ"ה דין חיוב קביעת מזוזה בבית כנסת
הרשמה לוואצאפ
דין חיוב קביעת מזוזה בבית כנסת
ראשי » יורה דעה » דין חיוב קביעת מזוזה בבית כנסת
7 ביולי 2019 אין תגובות
האם חייב לברך על קביעת מזוזה בבית-הכנסת שאין בו דירה?
נאמר בתורה: 'וכתבתם על מזוזות ביתך ובשעריך', ודרשו חכמים (יומא יא.) מהמלה 'ביתך' שרק בית העשוי לדירה (למגורים ולאכילה) חייב במזוזה.
עפי"ז נפסק בשו"ע – יו"ד סי' רפ"ו ס"ג – שבית הכנסת חייב במזוזה רק כשיש אנשים שגרים בביהכנ"ס שאז הוא נחשב בית דירה, אך אם אין מגורים בביהכנ"ס אזי המקום פטור ממזוזה.
נחלקו הפוסקים האם בתי מדרש המיועדים ללימוד (בשונה מביהכנ"ס המיועד לתפילה) חייבים במזוזה, יש שפטרו, ויש שחייבו מטעם שלומדים שם מהבוקר עד הערב ונחשב כאילו גרים שם, למעשה פסק השו"ע לחשוש לדברי המחמירים ויש לקבוע מזוזה אבל בלי ברכה.
למעשה המנהג כיום לקבוע מזוזות גם בבתי הכנסת (אך ללא ברכה) היות שקובעים שם שיעורי תורה ולימוד ברבים.
בית כנסת בית מדרש ברכת מזוזה מזוזה